Meghívó a MELTE 2008. évi közgyűlésére
Nyíregyháza-Máriapócs 2008. június 30.– július 3.
Házigazda: a Nyíregyházi Görög Katolikus Püspöki Levéltár 

Kedves Kollégák!

A MELTE Intézőbizottsága megbízásából ezúton küldöm a nyíregyházi vándorgyűlés meghívóját. Az alábbiakban olvasható a konferencia tervezett programja és a 2008. évi közgyűlés napirendje. Kérem a Tisztelt Kollégákat, hogy a csatolt válaszlapot – értelemszerűen kitöltve – abban az esetben is küldjék vissza, ha nem tudnak részt venni a programokon. A jelentkezési lapok postára adásának határideje: 2008. május 23.

A jelentkezéseket követően újabb levelet küldünk a további tudnivalókkal kapcsolatban (végleges program, helyszín ismertetése, érkezés és regisztráció részletei, részvételi díj befizetése stb.). 

A MELTE 2008. ÉVI VÁNDORGYŰLÉSE MÁRIAPÓCSON

Időpont: 2008. június 30-július 3. (hétfő-csütörtök)
Helyszín: Máriapócsi Lelkigyakorlatos- és Zarándokház (4326 Máriapócs, Kossuth tér 17.)
Házigazda: Görög Katolikus Püspöki Levéltár (4400 Nyíregyháza, Bethlen G. u. 5.)
Felelős szervező: Dr. Janka György, a MELTE elnöke

2008. június 30. (hétfő)
11 órától gyülekezés, szállás elfoglalása
12.30-13.30 ebéd (csoportos étkezés)
14.00-17.00 közgyűlés (benne: elnöki-, titkári-, gazdasági ellenőrző bizottsági beszámolók, új tagok felvétele, alapszabály módosítás)
17.30-18.00 ökumenikus istentisztelet a Máriapócsi Kegytemplomban
18.30-19.00 a kegyhely történetének rövid ismertetése, vezetéssel
19.00-20.00 fogadás a Zarándokház nagytermében

2008. július 1. (kedd)
7.30-8.30 reggeli
8.45-9.00 áhítat
9.10-9.30 Dr. Helmut Baier (ICA-SKR választmányi tagja, volt elnöke)
9.30-9.50 Molnár B. Lehel (Erdélyi Unitárius Egyház Gyűjtőlevéltára, igazgató, RELTE, elnök): Heltai Gáspár bibliafordítása
9.50-10.10 Dr. Sipos Gábor (Erdélyi Ref. Egyházkerület Központi Gyűjtőlevéltára, igazgató): A kézirattól a könyvig. Kecskeméthy István bibliafordítása
10.10-10.30 Mózessy Gergely (Székesfehérvári Püspöki Levéltár, igazgató): Prohászka Ottokár, a 150 éve született biblikus irathagyatékának hányattatásai
10.30-11.00 szünet
11.00-11.20 Czenthe Miklós (Evangélikus Országos Levéltár, igazgató): A Soproni Evangélikus Teológiai Fakultás levéltári anyaga
11.20-11.40 Zsarnainé Urbán Nóra (lelkész, Nyíregyháza): Raffay Sándor bibliafordítása
11.40-12.00 Dr. Szabadi István (Tiszántúli Ref. Egyházkerület és Kollégium Levéltára, igazgató): A Magyar Bibliatársulat újfordítású Bibliájának munkálatai a levéltári iratok tükrében
12.00-13.00 Fórum, kerekasztal beszélgetés az elhangzottak, ill. a levéltárügy aktuális kérdései kapcsán (szolgáltató levéltári stratégia, informatikai lehetőségek) Meghívott résztvevők-vendégek: Gorjánác Rádojka (OKM Levéltári Osztály, főosztályvezető helyettes), Künstler Ferenc (OKM Levéltári Osztály, főtanácsos), Dr. Szögi László (MLE, elnök), Dr. Á. Varga László (ÖLT, elnök), Zsidi Vilmos (MFLSZ, elnök)
13.00-14.00 ebéd (csoportos étkezés)

14.30-15.30 Informatika, digitalizálás – műhelymunka, első blokk: beszámolók
Dr. Lakatos Andor (Kalocsai Főegyházmegyei Levéltár, levéltárvezető): Beszámoló az NKA levéltári adatbázisokat felmérő munkabizottságának jelentéséről
Vajk Ádám (Győri Egyházmegyei Levéltár, levéltáros): Beszámoló az NKA támogatásával készült módszertani tanulmányról, az anyakönyvek digitalizálásának lehetőségei témában
15.30-16.00 szünet
16.00-17.30 Informatika, digitalizálás – műhelymunka, második blokk: megbeszélés
Kép- és hanganyagok digitalizálásának és azok őrzésének gyakorlati tapasztalatai az egyházi levéltárakban – a beszélgetést előkészíti, vezeti Vajk Ádám (Győri Egyházmegyei Levéltár, levéltáros)
Országos összefogással digitalizálható irattípusok az egyházi levéltárakban – a beszélgetést előkészíti, vezeti Dr. Lakatos Andor (Kalocsai Főegyházmegyei Levéltár, levéltárvezető)
17.30.-18.30 vacsora
19.00-20.00 Látogatás a Baziliták Máriapócsi Levéltárában és monostorában

2008. július 2. (szerda)
7.30-8.00 reggeli
8.00-19.00 szakmai kirándulás Máriapócs-Csenger-Szatmárnémeti-Nagykároly-Kaplony-Vállalj-Tokaj-Máriapócs útvonalon, a Szatmárnémeti Püspöki Levéltár, a Nagykárolyi Piarista Levéltár és Könyvtár, valamint a Kaplonyi Ferences Könyvtár meglátogatásával
19.00-20.00 vacsora (csoportos étkezés)

2008. július 3. (csütörtök)
7.30-8.30 reggeli
9.00-10.00 Fórum, megbeszélés. Vezeti Dr. Janka György, a MELTE elnöke. Témák: a vándorgyűlés tapasztalatainak összegzése, az előttünk álló teendők számbavétele. Beszámolók a csökkenő állami gyűjteményi támogatás hatásairól intézményeinkben.
10.00-11.00 A MELTE Informatikai Munkacsoportjának alakuló ülése
10.00-12.00 hazautazás

A MELTE 2008. évi közgyűlésének napirendje
Nyíregyháza, 2008. június 30. (hétfő) 14-17 óra.
Levezető elnök: Dr. Janka György, a MELTE elnöke
A tervezett napirendi pontok a következők:
1.) Jegyzőkönyvvezető, hitelesítők megválasztása
2.) Határozatképesség megállapítása
3.) Tárgysorozat elfogadása
4.) Beszámolók az Egyesület tevékenységéről
- elnöki (Dr. Janka György)
- titkári (Dr. Szabadi István)
- pénzügyi (Dr. Lakatos Andor)
- ellenőrző bizottsági 
5.) Új tagok felvétele
6.) Alapszabály módosítása
6.) Egyebek (a beérkező javaslatok alapján)
7.) A közgyűlés bezárása

Kérjük a Tisztelt Tagságot, hogy a napirenddel kapcsolatos javaslatait, megjegyzéseit írásban, legkésőbb május 23-ig elejéig juttassa el a MELTE Intézőbizottságához, mivel az alapszabály értelmében csak a közgyűlés időpontja előtt egy hónappal leadott napirendi javaslatok tárgyalhatók a közgyűlésen.

Az IB által javasolt, többször tárgyalt alapszabály-módosításra azért van ismét szükség, mert az illetékes megyei bíróság minimális formai hiba miatt hiánypótlásra hívta fel az egyesületet, erre azonban csak közgyűlésen van lehetőség. Évközi rendkívüli közgyűlés összehívását a határozatképesség bizonytalansága miatt az Intézőbizottság nem tartotta megoldhatónak. 
A tagság a módosítás minden részletét ismeri, azt tavalyi közgyűlésünkön megtárgyaltuk. Ennek ellenére, természetesen ismét, írásban megküldjük mindenkinek alapszabályunk módosítására tett javaslatunkat. A fentiekhez idézem alapszabályunk 6. paragrafusának 7. bekezdését: „A benyújtott javaslatok akkor kerülhetnek napirendre, ha azokat legkésőbb egy hónappal az ülés kezdete előtt írásban benyújtották. Azokról az indítványokról, amelyek nem szerepelnek a napirendi pontok között, csak abban az esetben lehet határozatot hozni, ha a tárgyalandó ügy sürgősségét a megjelent tagok kétharmados többsége elismeri. Az Egyesület szabályzatának megváltoztatására vagy az Egyesület végleges feloszlatására vonatkozó javaslatok kizárólag akkor tárgyalhatók, ha azok a napirenden szerepelnek”. 

Debrecen, 2008. április 28.

						Tisztelettel:

														
	(Szabadi István)
	MELTE-titkár

JELENTKEZÉSI LAP – VÁLASZLAP
A MELTE 2008-ös vándorgyűlésére (Nyíregyháza-Máriapócs 2008. június 30- július 3.)

Kérjük a Tisztelt Kollégákat, hogy a válaszlapot – értelemszerűen kitöltve – abban az esetben is küldjék vissza, ha nem tudnak részt venni a székesfehérvári programon! A válaszokat-jelentkezéseket május 23-ig várjuk, a közreműködést előre is köszönjük! 

1.) NÉV: 	

2.) GYORS ELÉRHETŐSÉG (E-mail cím, telefon):	

3.) POSTACÍM (ahová a végleges programot küldhetjük):	

4.) RÉSZVÉTEL A 2008. ÉVI VÁNDORGYŰLÉSEN: IGEN – NEM

5.) RÉSZVÉTEL A VÁNDORGYŰLÉS EGYES PROGRAMJAIN:

közgyűlésen (06.30. du.): IGEN – NEM		fogadáson (07.30. este): IGEN – NEM

kiránduláson (07.02.): IGEN – NEM

6.) SZÁLLÁS, ÉTKEZÉS IGÉNYLÉSE:
(Az igény jelzése a megfelelő rovatba írt „x” jellel lehetséges. 

Dátum:	Reggeli:	Ebéd:	Vacsora:	Szállás:	
					
06.30. hétfő			fogadáson		
07.01. kedd				
07.02. szerda					
07.03. csütörtök					

Dátum, aláírás:

A kitöltött adatlapokat az Egyesület titkára, Szabadi István címére kérjük elküldeni:

E-mail cím: iszabadi@drk.hu 	Fax: 52/516-870
Postacím: Tiszántúli Református Egyházkerületi Levéltár, 4044 Debrecen, Kálvin tér 16.
További információ: Szabadi István, tel.: 52/516-870, 30/299-6265